**Pravilnik o volitvah SZRM**  Verzija 3 – 1. 6. 2023

**Pravilo 1: Pravica do kandidiranja in glasovanja za funkcionarje in organe društva**

1. Pravico do kandidiranja in glasovanja imajo vsi člani SZRM, ki so plačali članarino do 31. decembra predvolilnega leta.
2. Za zdravnike člane združenja se šteje, da imajo pravico kandidirati in glasovati, če so plačali članarino SZD do 31. decembra predvolilnega leta.
3. Za nezdravnike člane združenja se šteje, da imajo pravico kandidirati in glasovati, če so plačali članarino SZRM do 31. decembra predvolilnega leta.
4. Posameznik lahko kandidira za več mest hkrati.

**Pravilo 2: Razpis volitev**

1. Razpis za prosta mesta funkcionarjev in članov organov se izvede najmanj en mesec pred volilno skupščino. Tajnik o prostih mestih po elektronski pošti obvesti vse polnopravne člane s plačano članarino v predvolilnem letu oz. se prosta mesta objavijo na spletni strani združenja od januarja volilnega leta.

2. Rok za oddajo kandidatur je najmanj dva tedna pred volilno skupščino.

3. Kandidature se pošljejo tajniku, ki jih razpošlje vsem polnopravnim članom združenja.

**Pravilo 3: Izvedba volitev**

1. Glasujejo lahko samo člani, ki so plačali članarino v predvolilnem letu.

2. Predsednike posameznih sekcij SZRM imajo pravico voliti člani tistih poklicnih skupin, ki sestavljajo posamezno sekcijo.

3. Glasovanje poteka po naslednjem vrstnem redu: predsednik, oba podpredsednika, tajnik, blagajnik, upravni odbor, predsedniki sekcij, nadzorni odbor.

4. Vsa glasovanja so tajna.

5. Če je kandidat samo en, se glasovanje vseeno izvede.

6. Na glasovnici se obkroži št. pred kandidatom, če je kandidat samo eden, se obkrožiti ZA ali PROTI.

7. Pri glasovanju na volilni skupščini v živo je odločitev sprejeta z navadno večino. Navadna večina je večina tistih, ki so prisotni in glasujejo, t.j. večina oddanih glasov .

8. Pri glasovanju na dopisni skupščini je odločitev sprejeta z absolutno večino. Absolutna večina je večina vseh polnopravnih članov združenja.

9. Če sta dve prosti mesti, sta izvoljeni tisti dve osebi, ki sta prejeli največ glasov.

10. Če so tri prosta mesta, so izvoljene tiste tri osebe, ki so prejele največ glasov.

11. Če je število glasov izenačeno, o izvoljenemu odloča met kovanca.